Source: https://www.po-kraj.sk/sk/e-sluzby/informacie-kraji-vuc/sposob-informacie211/
Timestamp: 2020-07-03 15:58:53+00:00

Document:
Informovanie o mieste, lehote a spôsobe, akým možno získať informácie podľa zákona o slobodnom prístupe k informáciám - Prešovský samosprávny kraj
Nachádzate sa tu: Slovensky E-služby Elektronické služby Informácie o kraji a VÚC
Slobodný prístup získania informácií - spôsob
Informácie ako požiadať o sprístupnenie informácií podľa zákona č. 211/2000 Z. z. o slobodnom prístupe k informáciám.
Prešovský samosprávny kraj (ďalej len PSK) umožňuje občanovi právo žiadať sprístupnenie informácií v zmysle zákona 211/2000 Z. z. o slobodnom prístupe k informáciám (ďalej len infozákon). Informácie v zmysle tohto zákona poskytuje PSK prostredníctvom žiadosti. Odborným gestorom realizácie zákona o slobodnom prístupe k informáciám je Kancelária riaditeľa Úradu PSK, Oddelenie organizačné, registratúry a krízového riadenia. Poznámka: Informácie o možnosti podania žiadosti, návrhu, podnetu, sťažnosti alebo iného typu podania - okrem podaní podľa zákona 211/2000 nájdete v časti Žiadosť, podnet, návrh, sťažnosť.
Informácie sa získavajú pomocou žiadosti, ktorá musí obsahovať tieto náležitosti:
Miesto, čas a spôsob podania žiadosti
Žiadosť je možné podať nasledovným spôsobom:
písomne osobným doručením do podateľne, príp. gestorovi na vyššie uvedenú adresu, PODATEĽŇA - 3. poschodie č. m. 331, GESTOR - Oddelenie organizačné, registratúry a kízového riadenia (Kancelária riaditeľa PSK) - Bc. D. Kušnírová, VI. posch, č. m. 611)
ústne u gestora: Oddelenie organizačné, registratúry a kízového riadenia (Kancelária riaditeľa PSK) - Bc. D. Kušnírová, VI. posch, č. m. 611)
telefonicky na čísle: 051/ 70 81 341 (Bc. D. Kušnírová)
elektronicky - emailom: dagmar.kusnirova(at)vucpo.sk , info(at)vucpo.sk
Žiadosť je možné podať osobným doručením, ústne alebo telefonicky počas pracovných dní v čase od 8.00 do 15.00 h. Žiadosti podané faxom a elektronicky možno podávať bez časového obmedzenia.
Doručený opravný prostriedok (odvolanie) proti rozhodnutiu úradu o odmietnutí požadovanej informácie odstúpi gestor bez zbytočného odkladu odvolaciemu orgánu. Odvolacím orgánom je Okresný úrad (§ 22 ods. 2 zákona č.302/2001 Z. z. v spojení s § 4 ods. 2, písm. c, z. č. 180/2013 Z. z. o organizácií miestnej štátnej správy a doplnení niektorých zákonov a s § 19 ods. 1, 2 zákona č. 211/2000 Z. z. o slobodnom prístupe k informáciám).
Rozhodnutie o odmietnutí žiadosti možno preskúmať v súdnom konaní podľa § 177 a nasl. zákona č 162/2013 Z. z. správny súdny poriadok po nadobudnutí právoplatnosti v dôsledku využitia súdneho opravného prostriedku.
Žiadosť o sprístupnenie informácií povinná osoba vybaví bez zbytočného odkladu, najneskôr do ôsmich pracovných dní odo dňa podania žiadosti alebo odo dňa odstránenia nedostatkov žiadosti podľa § 14 ods. 2 a 3 zákona 211/2000 Z. z. a do 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a) zákona 211/2000 Z. z., ak tento zákon neustanovuje inak.
Zo závažných dôvodov môže povinná osoba predĺžiť lehotu, najviac však o osem pracovných dní a o 15 pracovných dní, ak sa sprístupňuje informácia nevidiacej osobe v prístupnej forme podľa § 16 ods. 2 písm. a )zákona 211/2000 Z. z. zo závažných dôvodov podľa § 17 ods. 2 písm. a) až c) zákona 211/2000 Z. z.
Ak žiadateľ trvá na sprístupnení zverejnených informácií, povinná osoba mu ich sprístupní, pričom lehota na sprístupnenie začína plynúť dňom, keď žiadateľ oznámil, že trvá na priamom sprístupnení informácie.
Ak ste nenašli, čo ste hľadali, ďalšie informácie o danej službe je možné získať prostredníctvom - webovej stránky Úradu PSK, telefonicky, mailom na uvedených kontaktoch, elektronickým podaním pomocou elektronického formulára, poštou či osobne na adrese: Úrad Prešovského samosprávneho kraja, Kancelária riaditeľa Úradu PSK, Oddelenie organizačné, registratúry a krízového riadenia, Námestie mieru 2, 080 01 Prešov.
Prostredníctvom tejto služby je možné získať ďalšie doplňujúce informácie k spôsobu podávania žiadostí podľa infozákona - elektronické podanie priamo z portálu PSK vyplnením elektronického formulára - všeobecné elektronické podanie. Podanie možno podať aj klasickým spôsobom - prostredníctvom pošty, e-mailu alebo osobne na uvedených kontaktoch.
Táto služba je prioritne určená na získanie podrobných informácií ako podávať žiadosť podľa zákona 211/2000, neslúži na konkrétne podanie žiadosti. Samotnú žiadosť v zmysle infozákona môžete podávať prostredníctvom služby Žiadosť o poskytnutie informácie podľa zákona 211/2000 Z. z., kde nájdete aj potrebné elektronické formuláre.
Bc. Dagmar Kušnírová
dagmar.kusnirova(at)vucpo.sk
info(at)vucpo.sk
051/70 81 341
Zákon 207/2008 Z.z, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov
Smernica Úradu PSK o postupe sprístupňovania informácií
Žiadosť o poskytnutie informácie podľa zákona 211/2000 Z. z.
Žiadosť o poskytnutie informácií podľa zákona 211-2000 Z. z.
Publikované: 09.02.2016 / Aktualizované: 10.01.2019 HoreTlačiť

References: § 4
 § 19
 § 177
 § 14
 § 16
 § 16
 § 17